Holdafar rjúpna er mun betra en í fyrra og með því besta sem mælst hefur frá því farið var að fylgjast með viðgangi rjúpna 2006. Fuglafræðingur segir þetta geta boðað betri tíma fyrir stofninn.
Rjúpnaveiðitímabilið stendur nú sem hæst en Náttúrufræðistofnun gaf það út fyrir tímabilið að aðeins mætti veiða 20 þúsund fugla. Stofnunin skoðaði ástand rjúpna nú í haust og voru rúmlega 200 fuglar mældir. Niðurstöðurnar sýndu tölfræðilega marktækan mun á holdafari milli ára sem mældist nú með besta móti. Ólafur Karl Nielsen, fuglafræðingur hjá Náttúrufræðistofnun segir jákvæð teikn á lofti.
Niðurstöðurnar úr þessum mælingum núna sýndu að fuglarnir voru í mjög góðum holdum, bæði fullorðnir fuglar og ungri fuglar, reyndar besta mæling sem við höfum fengið fyrir fullorðna fugla síðan við byrjuðum á þessu. Þannig að mögulega er þetta ávit á að það dregur eitthvað úr náttúrlegum afföllum í vetur of að uppsveiflan fari senn að byrja aftur.
-Nú hafa grænlenskar rjúpur aðeins verið að þvælast hingað til Íslands, hvað veldur?-
Þetta virðist ekki vera í öllum árum en í sumum árum þá gerist þetta. Í sumum árum koma þær hérna í örugglega hundraða eða þúsundavís frá Grænlandi en rjúpan er fafugl á Grænlandi. Þessir fuglar sem byggja norðurhéröðin þeir sækja suður á haustin og það er við þessi ferðalög á haustin sem þeir villast af leið.
Ný rannsókn sýnir að holdafar rjúpna er með því besta sem mælst hefur. Þetta getur hjálpað stofninum að stækka og rétta úr kútnum segir fuglafræðingur. 